Ayfs
Ayfs (nɣ Tayfst, s tsrɣint : عرعر, s tfransist : Genévrier, assaɣ ussnan : Juniperus) iga yan wanaw n imɣayn (anaw n waddagn) ittzdaɣt g taganin da illan g idrarn zund taganin n idrarn n waṭlas. G tasnmɣayt ,ayfs iḍfuṛ i yat tawja n waddagn g illa uggar n 50 n wanaw n taddagin igan id mṛẓgli (ur ittmtatn) izgzawn bdda.
Ayfs dars iẓuṛan sg Marikan, Tafriqt, Asya d Uruppa, taddagt ad ar tlkkm g tiddi sg 4 ar 15 mitru, ilin kra n wanawn n wayfs ilkkm ar 25 nɣ 30 mitru.
iẓẓḍaṛ wayfs a ilkm g tudrt ns ar 1 000 n usggas.
Assaɣ[ssnfl | Snfl asagm]
G tmaziɣt, assaɣ ad "Ayfs" iga assaɣ n wanaw n waddagn, ilma ili assaɣ n taddagt (yat taddagt) "Tayfst" :
Taddagt : Tayfst
Anaw n waddagn : Ayfs
Amzruy[ssnfl | Snfl asagm]
Ayfs iga yat taddagt ilan atig dar igrikn d iṛumin iqqburn, ar ssufuɣn zzit sg yan wanaw n wayfs, ar ssrɣan akccuḍ ns arigg sgis tffɣ zzit. Anaw ad n zzit ar sis truccun willi immutn.
G tizikt, middn iqqburn ar skarn sg wayfs Panaṣya (takuct n usafar g tamiṭulujit tagrikt), lbxuṛ ns ar tnqqant tafgga n ufgan, aman ns (maḥya n wayfs) ard ssufuɣn ibẓḍan sg ufgan.
Ar ttini yat tuxrift mas wanna iɣbbin aqqa n wayfs kudd ass ur jju ra iṭṭaḍn.
Tasnaẓɣuṛt[ssnfl | Snfl asagm]
Assaɣ ussnan n wayfs "jeniperus" ikkad tutlayt talatint tazaykut (ili wassaɣ ad ula dar iṛumin)[1].
Tiwlafin[ssnfl | Snfl asagm]
Tasnalɣa[ssnfl | Snfl asagm]
Ayfs gis tugt n wanawn n waddagn, kudd anaw dars tasnalɣa ns. Amzaray ingr anaw d wayyaḍ illa g tiddi, tasnalɣa n ifrawn d aklu n ifrawn :
- Tiddi : illa wayfs da igzzuln (tiddi ns tga sg 4 ar 5 mitru), ili wayfs da iɣzzifn (tiddi ns tga sg 25 ar 30 mitru).
- Tasnalɣa n ifrawn : illa wayfs da iskrn ifrawn gan zund isnnan, ili wada m ur gin ifrawn zund isnnan.
- Aklu n ifrawn : illa wayfs mi gan ifrawn izgzawn (azgzaw iqqn), ili wayfs mi gan ifrawn umliln issudan s uzgzaw.
Anzwi[ssnfl | Snfl asagm]
Ayfs izzḍaṛ a iddr s imiqq nɣ s tugt n waman, g tmizar ikrmn nɣ tida ur bahra irɣan. S tɣarast yaḍni ayfs izzḍaṛ a izdɣ g tazɣlt illan ingr -45°Silsyus ar 30°Silsyus [2].
Amawal[ssnfl | Snfl asagm]
- Mṛẓgli : immortel
- Tasnalɣa : morphologie
- Tizikt : antiquité
Iɣbula[ssnfl | Snfl asagm]
Isaɣuln[ssnfl | Snfl asagm]
- ↑ François Couplan,Les plantes et leurs noms,Histoires insolites, Quae, 2012, p. 44.
- ↑ https://www.thespruce.com/how-to-grow-and-care-for-common-juniper-5080172
taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ita_Latn kab_Latn nya_Latn bam_Latn kab_Latn fra_Latn eng_Latn